ଦିଲ୍ଲୀରେ କମୁଛି କରୋନା ସଂକ୍ରମଣ ! ୨୪ ଘଣ୍ଟାରେ ୬୪୩୦ ସଂକ୍ରମିତ ଚିହ୍ନଟ, ୧୧ ହଜାରରୁ ଅଧିକ ଆକ୍ରାନ୍ତ ସୁସ୍ଥ - Prameya News7\nଦିଲ୍ଲୀରେ କମୁଛି କରୋନା ସଂକ୍ରମଣ ! ୨୪ ଘଣ୍ଟାରେ ୬୪୩୦ ସଂକ୍ରମିତ ଚିହ୍ନଟ, ୧୧ ହଜାରରୁ ଅଧିକ ଆକ୍ରାନ୍ତ ସୁସ୍ଥ\n15/05/2021 at 4:32 PM\nନୂଆଦିଲ୍ଲୀ ୧୫/୫ଃ ଦେଶର ରାଜଧାନୀ ଦିଲ୍ଲୀରେ କରୋନା ସଂକ୍ରମଣ ରେ ବ୍ରେକ ଲାଗୁଥିବା ଦେଖିବାକୁ ମିଳିଛି। ଗତ ୨୪ ଘଣ୍ଟାରେ ରାଜ୍ୟରେ ୬୪୩୦ ନୂଆ କରୋନା ସଂକ୍ରମିତ ଚିହ୍ନଟ ହୋଇଥିବା ବେଳେ ୩୩୭ ଜଣଙ୍କ ମୃତ୍ୟୁ ହୋଇଛି। ଏହି ସମୟ ଭିତରେ ୧୧୫୯୨ ଆକ୍ରାନ୍ତ ସୁସ୍ଥ ହୋଇ ଫେରିଛନ୍ତି। ଦିନକରେ ୫୬୮୧୧ ଟେଷ୍ଟିଂ କରାଯାଇଥିବା ବେଳେ ସଂକ୍ରମଣ ହାର କମି ୧୧.୩୨ ପ୍ରତିଶତରେ ପହଞ୍ଚିଛି। ୨୪ ଘଣ୍ଟାରେ ୫୩୪୨ ଜଣ କରୋନା ଟିକା ମଧ୍ୟ ନେଇଛନ୍ତି।\nଦିଲ୍ଲୀରେ ଏବେ ସୁଦ୍ଧା ମୋଟ ୪୩୫୧୧୬୭ ଭ୍ୟାକସିନ୍ ଡୋଜ୍ ଲୋକଙ୍କୁ ଦିଆସରିଛି। ରାଜଧାନୀ ଦିଲ୍ଲରେ କରୋନା ମୃତ୍ୟୁ ସଂଖ୍ୟା ୨୧ ହଜାର ପାର କରି ୨୧୨୪୪ରେ ପହଞ୍ଚିଛି। ମୋଟ ୧୩୮୭୪୧୧ ସଂକ୍ରମିତ ଚିହ୍ନଟ ହୋଇସାରିଥିବା ବେଳେ ଏବେ ସୁଦ୍ଧା ୧୨୯୯୮୭୨ ଜଣ କରୋନା ଆକ୍ରାନ୍ତ ସୁସ୍ଥ ହୋଇଛନ୍ତି। ରାଜ୍ୟରେ ବର୍ତ୍ତମାନ ୬୬୨୯୫ ସକ୍ରିୟ କରୋନା ସଂକ୍ରିମତ ଥିବା ବେଳେ ସଂକ୍ରମଣ ହାର ୭.୬୧ ପ୍ରତିଶତ ରହିଛି। l\nସପଟେ ଦିଲ୍ଲୀରେ ଅକ୍ସିଜେନ କନସେନଟ୍ରେଟର ବ୍ୟାଙ୍କର ଶୁଭାରମ୍ଭ କରିଛନ୍ତି ମୁଖ୍ୟମନ୍ତ୍ରୀ ଅରବିନ୍ଦ କେଜ୍ରିଓ୍ବାଲ। ଯେଉଁ ସଂକ୍ରମିତ ଘରେ ରହି ଚିକିତ୍ସିତ ସେମାନଙ୍କୁ କନସେନଟ୍ରେଟର ଆବଶ୍ୟକତା ପଡ଼ିଲେ ଟିମ୍ ଦୁଇ ଘଣ୍ଟାରେ ଯୋଗାଇବେ ବୋଲି ମୁଖ୍ୟମନ୍ତ୍ରୀ କହିଛନ୍ତି। ଟିମ୍ ସହ ଜଣେ ଅଭିଜ୍ଞ ଡାକ୍ତର କନସେନଟ୍ରେଟର ସଂଚାଳନ ପାଇଁ ଆକ୍ରାନ୍ତଙ୍କ ପରିବାରକୁ ପ୍ରିଶିକ୍ଷଣ ଦେବେ। ତାପରେ ହସ୍ପିଟାଲ ଯିବାକୁ ପଡ଼ିଲେ ଆକ୍ରାନ୍ତ ହସ୍ପିଟାଲରେ ଭର୍ତ୍ତି କରାଯିବ। ଆକ୍ରାନ୍ତ ସୁସ୍ଥ ହୋଇଯିବା ପରେ କନେସେନଟ୍ରେଟର ଫେରସ୍ତ ନିଆଯିବା ସହ ସାନିଟାଇଜ୍ କରି ଅନ୍ୟ ସଂକ୍ରମିତଙ୍କୁ ଦିଆଯିବ ବୋଲି କହିଛନ୍ତି ମୁଖ୍ୟମନ୍ତ୍ରୀ ଅରବିନ୍ଦ କେଜ୍ରିଓ୍ବାଲ।
